

ประกาศองค์การบริหารส่วนตำบลคอรุม

เรื่อง มาตรการการส่งเสริมความโปร่งใสในการจัดซื้อจัดจ้าง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การจัดซื้อจัดจ้างขององค์การบริหารส่วนตำบลคอรุม มีความโปร่งใส เกิดประโยชน์สูงสุดแก่หน่วยงานและสอดคล้องกับหลักการ ตามมาตรา 8 ของพระราชบัญญัติการจัดซื้อจัดจ้างและการบริหารพัสดุ ภาครัฐ พ.ศ. 2560 คือ คุ้มค่า โปร่งใส มีประสิทธิภาพและประสิทธิผล ตรวจสอบได้ องค์การบริหารส่วนตำบลคอรุม จึงกำหนดมาตรการส่งเสริมความโปร่งใสในการจัดซื้อจัดจ้างเพื่อใช้เป็นแนวทางปฏิบัติในการจัดซื้อจัดจ้าง ดังนี้

1. จัดทำแผนการจัดซื้อจัดจ้างประจำปี และประกาศเผยแพร่ในระบบเครือข่ายสารสนเทศของกรมบัญชีกลางของหน่วยงาน พร้อมปิดประกาศโดยเปิดเผย ณ สถานที่ปิดประกาศของหน่วยงานภายใน 30 วันทำการ หลังจากได้รับความเห็นชอบวงเงินงบประมาณที่จะใช้ในการจัดซื้อจัดจ้างของหน่วยงานที่เกี่ยวข้องหรือผู้มีอำนาจในการพิจารณางบประมาณ
2. จัดให้มีการบันทึกรายงานผลการพิจารณารายละเอียดวิธีการ และขั้นตอนการจัดซื้อจัดจ้าง พร้อมทั้งเอกสารหลักฐานประกอบ ภายใน 5 วันทำการ หลังจากเสร็จสิ้นกระบวนการจัดซื้อจัดจ้างในแต่ละโครงการและจัดเก็บไว้อย่างเป็นระบบ เพื่อประโยชน์ในการตรวจสอบข้อมูลเมื่อมีการร้องขอตามรายการ ดังต่อไปนี้
   1. รายงานขอซื้อขอจ้าง
   2. เอกสารเกี่ยวกับการรับฟังความคิดเห็นร่างขอบเขตของงานหรือรายละเอียดคุณลักษณะเฉพาะของพัสดุที่จะซื้อหรือจ้าง และผลการพิจารณาในครั้งนั้น (ถ้ามี)
   3. ประกาศเชิญชวนและเอกสารเชิญชวน หรือหนังสือเชิญชวนและเอกสารอื่นที่เกี่ยวข้อง
   4. ข้อเสนอของผู้ยื่นเสนอราคาทุกราย
   5. บันทึกรายงานผลการพิจารณาคัดเลือกข้อเสนอ
   6. ประกาศผลผู้ชนะของแต่ละโครงการ
   7. จัดทำใบสั่งซื้อ/สั่งจ้าง สัญญาหรือข้อตกลงเป็นหนังสือ รวมทั้งการแก้ไขสัญญาหรือข้อตกลงเป็นหนังสือ(ถ้ามี)
   8. บันทึกรายงานผลการตรวจรับพัสดุ

-2-

1. ห้ามมิให้ผู้มีหน้าที่มีหน้าที่ดำเนินการเกี่ยวกับการจัดซื้อจัดจ้างของหน่วยงาน มีส่วนได้เสียกับผู้ยื่นข้อเสนอหรือคู่สัญญาในงานนั้น ทั้งนี้ การมีส่วนได้ส่วนเสียในเองการพิจารณาให้เป็นไปตามกฎหมายว่าด้วยวิธีปฏิบัติราชการทางปกครอง
2. ห้ามมิให้บุคลากรในหน่วยงานใช้อำนาจในตำแหน่งหน้าที่ดำเนินการโครงการที่เอื้อผลประโยชน์กับตนเองหรือเครือญาติทั้งที่เกี่ยวกับตัวเงิน หรือทรัพย์สินและผลประโยชน์อื่นๆ ที่มิใช่รูปตัวเงินหรือทรัพย์สิน
3. จัดให้มีระบบตรวจสอบเพื่อป้องกันการเป็นผู้มีส่วนได้เสียกับผู้ยื่นข้อเสนอหรือคู่สัญญาของหน่วยงานสำหรับผู้ที่มีหน้าที่เป็นคณะกรรมการซื้อหรือจ้าง และเจ้าหน้าที่จัดซื้อจัดจ้าง โดยเจ้าหน้าที่รายงานผลการดำเนินการตรวจสอบเพื่อป้องกันการเป็นผู้มีส่วนได้เสียกับผู้ยื่นข้อเสนอหรือคู่สัญญาของหน่วยงานตามแบบฟอร์มที่กำหนดเสนอให้หัวหน้าส่วนราชการทราบโดยผ่านหัวหน้าเจ้าหน้าที่เป็นประจำทุกเดือน

จึงประกาศให้ทราบโดยทั่วกัน

ประกาศ ณ วันที่ 22 ตุลาคม พ.ศ.2561

*ลายเซ็นนายก*

(นายผจญ พูลด้วง)

นายกองค์การบริหารส่วนตำบลคอรุม